15 בנובמבר 2022

**לכבוד**

**מר אמיר שני, יו"ר ארגון התאגידים של סוכני המכס והמשלחים הבינלאומיים**

**מר גדי כהן, נשיא לשכת סוכני המכס והמשלחים הבינלאומיים, חיפה**

**מר יחיאל נויפלד, יו"ר לשכת סוכני המכס והמשלחים הבינלאומיים ת"א**

**מר יאיר ביטון, יו"ר חטיבת חברות הבלדרות הבינלאומית**

**מר ברי פינטוב, מנכ"ל ארגון התאגידים של סוכני המכס**

**מר נמרוד הגלילי, מנהל תחום בלדרות, לשכת המסחר**

**גב' מרים צור, מנכ"לית פדקס ישראל**

**מר רפי רוזליס, מנכ"ל DHL/FC ישראל ודרום אירופה**

**הנדון: תיקון רשימון יצוא שהוסב לשער עולמי**

כחלק מהיערכות מינהל המכס לקראת העלאת מערכת היצוא בשער עולמי, מתבצעות הסבות נתונים ממערכת ס"ח למערכת ש"ע.

ברשימון שהוגש בסחר חוץ, הנתונים הכספיים המופיעים בגוש 245 מתייחסים לכלל הסחורות בין אם מחשבון אחד ובין אם ממספר חשבונות.
עבור רשימון יצוא עם ריבוי חשבונות שהוסב מסחר חוץ, נבנה בשער עולמי סוג חשבון "הסבה" המשמש אך ורק להסבות.

בסחר חוץ ביצוא, אין נתונים לגבי כל חשבון בנפרד – תנאי מכר, סוג מטבע, הוצאות ברמת חשבון, אמצעי תשלום, סכום מזומן/אשראי. הנתונים האלו צבורים ברמה סיכומית לכלל ההצהרה ולא ברמת חשבון ולכן ההפרדה היא הסקתית ואינה נכונה. לכן אוחדו כל הסחורות לחשבון הסבות אחד ללא הפיצול.

על כן והיות וקיימים לא מעט פרמטרים שחסרים על מנת לפצל את החשבונות, הוחלט לאחד את החשבונות לכדי חשבון הסבה אחד ולציין בכל סחורה את המספר של החשבון שהוא היה קשור במקור (למרות שבפועל אין את החשבון הזה).

על כן בעת תיקון הצהרת היצוא בשער עולמי דרישות המערכת הן להזין את נתוני החשבונות.

בהצהרה שנדרש בה תיקון של נתון הקשור בחשבון, על הסוכן לבצע תיקון במערכת שער עולמי בהתאם למבנה הנתונים של ש"ע, כלומר להפריד את החשבונות וכמובן את הסחורות שלהם ולצרף את המסמכים הנדרשים, לרבות מסמכי חשבונות.

אם התיקון אינו קשור במישרין או בעקיפין לפרטי חשבונות ו/ או סחורות, יוכל הסוכן להסתמך על הצהרת היצוא המוסבת לשער עולמי ולבצע את התיקון בלי לפצל את החשבונות.

חשוב להדגיש כי במקרה של סחורה אחת או במקרה שכל הסחורות השונות פונות לאותו החשבון, נתוני החשבון מוסבים באופן מלא ותקין. רק במקרים של ריבוי סחורות עם חשבונות שונים, נעשה שימוש בחשבון הסבה.

כאשר סוכן מבקש לתקן הצהרת יצוא מוסבת, או לסגור הצהרת יצוא מוסבת, עליו לבצע:

אחזור של הצהרת היצוא המוסבת משער עולמי וקליטתה במערכת הסוכן כבסיס לתיקון.

אם התיקון המבוקש הוא לנתונים שאינם נתונים של החשבון – ניתן לבצע את התיקון במקום הנדרש ולשלוח את הסקיצה המבוקשת למכס.

אחרת, אם מדובר בתיקון של נתון ברמת החשבון, ובהצהרה המוסבת מופיע חשבון אחד שמספרו "ריבוי חשבונות", על הסוכן לבנות בסקיצה לתיקון ולהזין את החשבונות בפועל והסחורות שלהם – בזהה לטיוטה חדשה בשער עולמי. במקרה כזה ניתן להיעזר בטקסט המכיל את מספר החשבון מסחר חוץ, שמופיע בסחורה בשדה InvoiceLineNumbers (2033).

לכל בעיה או תקלה, יש לפנות למוקד תמיכה מלם, העובד בין ימים א' – ה' בין השעות 22:00 – 08:00
כתובת מייל של המוקד: support.shaarolaming@taxes.gov.il
טלפון: 03-5312222

לידיעתכם ולידיעת כל הגורמים הרלוונטיים.

**בכבוד רב,**

**שרה ביטון יגאל מלכא**

**מנהלת תחום בכירה יצוא גובה בית מכס מרכז ומנהל חדר מצב יצוא**

העתקים:

מר כפיר חן, ראש מינהל המכס

מר אוהד יפה, מנהל תחום יישומים, אגף טכנולוגיות דיגיטליות ומידע

מר ארז אמיר, מנהל פרויקט יצוא שער עולמי, אגף טכנולוגיות דיגיטליות ומידע